મોદીની પ્રસ્તાવિત વિદેશ યાત્રાઓનું કેલેંન્ડર નવી સરકારની વિદેશ નીતિની પ્રાથમિકતાઓને પણ દર્શાવે છે. શપથગ્રહણ સમારંભમાં પડોશી દેશોના પ્રમુખોને આમંત્રણ આપ્યા બાદ મોદીએ પહેલા વિદેશ પ્રવાસ માટે ભૂતાનની પસંદગી કરી. વિદેશ મંત્રાલયના પ્રવક્તાએ પણ આની ખરાઇ કરી છે. જૂનથી નવેમ્બરની વચ્ચે મોદી મ્યાંનમાર અને નેપાળની યાત્રા પણ કરી લેશે. છેલ્લા 13 વર્ષોથી કોઇ ભારતીય વડાપ્રધાને નેપાળ યાત્રા નથી કરી. કાઠમાંડૂ નવેમ્બર 2014માં સાર્ક શિખર સમ્મેલનની યજમાની કરશે.